**MEGHÍVÓ
Szakmai konferencia**

Ezúton tisztelettel meghívom a KÖFOP-2.1.5-VEKOP-16-2016-00001 azonosítószámú, „A versenyképes közszolgálat személyzeti utánpótlásának stratégiai támogatása” című kiemelt projekt (továbbiakban: Projekt) keretében megvalósuló **„Új utakon a közigazgatási HR tevékenység – szakmai konferencia az önkormányzatok jegyzői és humán- vezetői, szakemberei részére”**című online szakmai eseményre, mely a VIKI – böngészőből elérhető – videokonferencia szolgáltatás útján kerül megrendezésre.

A Projekt célja a magyar közigazgatás reformtörekvései között kiemelt fontosságú humánerőforrás bázis megújítása, a személyi állomány folyamatos szakmai fejlesztése, amely nélkül nem képzelhető el az Európai Unió-s és a hazai igényeknek megfelelő közigazgatási működés. Központi kérdés a közigazgatás, a közigazgatás intézményeinek hatékonysága, eredményességének növelése, vagyis a minőségi közszolgáltatás. A célkitűzés elérése szempontjából az egyik legfontosabb elem a korszerű informatikai rendszerek alkalmazása, kifejlesztése. Ennek jegyében a Projekt keretén belül a korszerű személyügyi szakmai tevékenységet támogató informatikai és módszertani fejlesztések valósultak meg.  Létrejött és 2021. január 1-jével bevezetésre kerül:

1. A **Kormányzati Személyügyi Döntéstámogató Rendszer** (KSZDR)
2. A **Közszolgálati HR rendszer** (KHR) az alábbi alrendszerekkel:
* jelenlegi tartalékállomány nyilvántartásának helyet adó TARTINFOR-rendszer továbbfejlesztett változata **a TARTINFOR rendszere**,
* ezen outplacement tevékenységet kiegészítő, jelenléti és on-line kompetenciafejlesztést biztosító **ÚJ KARRIER Program**,
* a közszféra álláshelyeinek gyűjtőhelyeként funkcionáló KÖZIGÁLLÁS portált kiváltó **KÖZSZOLGÁLLÁS**, amely a közszolgálati szervezetek toborzás-kiválasztási folyamatainak a teljes körű menedzselését szolgálja,
* valamint a személyügyi szakterület innovatív szakmai támogatására, a közszolgálati HR szaktudás forrásaként a **HR tudásbázis és szakértői hálózat**

portálok és informatikai szakrendszerek/nyilvántartások.

A rendszerekhez csatlakozás az önkormányzatok számára is új lehetőségeket, megoldásokat kínál, illetve jelentősen átalakítja és modernizálja az önkormányzatok humánerőforrás-gazdálkodási tevékenységét. A rendszerekhez csatlakozást megelőzően kiemelten fontosnak tartjuk a szervezetekkel közvetlenül megismertetni a KSZDR és a KHR rendszerek működésének igazgatási és informatikai alapjait, az alkalmazáshoz fűződő feltételeket, a kapcsolódó feladatok ütemezését.

Ezen céljaink érdekében a konferencián számítunk az önkormányzatok jegyzőinek és humánerőforrás szakembereinek részvételére. A csatlakozás a technikai lehetőségek okán 450 főre korlátozott, így azok részére, akik az élő konferenciához nem tudnak csatlakozni, az előadások anyagát majd elérhetővé tesszük.

**Időpont: 2020. december 15. kedd (09:30 óra) Rendezvényhez történő csatlakozás 09.00 órától**

A rendezvényen való részvétel előzetes elektronikus regisztrációhoz kötött.

Elektronikus regisztráció a [Belügyminisztérium eseményszervező felületén,](http://bmevents.gov.hu/hu/content/szakmai-konferencia-az-%C3%B6nkorm%C3%A1nyzatok-r%C3%A9sz%C3%A9re-k%C3%B6fop-215-vekop-16-2016-00001-projekt) **2020. december 11. péntek 12 óráig**

(Direkt link a regisztrációs oldalra: http://bmevents.gov.hu/hu/content/szakmai-konferencia-az-%C3%B6nkorm%C3%A1nyzatok-r%C3%A9sz%C3%A9re-k%C3%B6fop-215-vekop-16-2016-00001-projekt)

A regisztrált személyek részére e-mailen küldjük meg a rendezvényhez történő csatlakozáshoz szükséges linket **2020. december 14. hétfő 12 óráig.**

Tájékoztatjuk, hogy a korlátozott hozzáférés okán önkormányzatonként 1 csatlakozási pontot biztosítunk.

További felvilágosítást szakmai kérdésekben Kovácsné dr. Szekér Enikő bv. ezredes asszony, a Közszolgálat-fejlesztési és Stratégiai Főosztály vezetője tud nyújtani a következő elérhetőségeken:
(E-mail cím: eniko.szeker@bm.gov.hu, Telefonszám: +36-1/441-1622). A rendezvény szervezésével kapcsolatos kérdésekben Fóris Rita asszony nyújt segítséget a következő elérhetőségeken: (E-mail cím: rita.foris@bm.gov.hu, Telefonszám: +36-1/441-1168).

Budapest, 2020. december „ „

Üdvözlettel:

 **Zsinka András s.k.**

 BM személyügyi

 helyettes államtitkár

**PROGRAM:**

**2020. december 15. (kedd)**

09:30-10:00 MEGNYITÓ – Zsinka András személyügyi helyettes államtitkár, projektvezető; Dr. Dukai Miklós önkormányzati helyettes államtitkár, Belügyminisztérium

10:00-10:40 A Kormányzati Személyügyi Döntéstámogató Rendszer bevezetésének célja, működésének igazgatási alapjai, jogszabályi keretei – Kovácsné dr. Szekér Enikő főosztályvezető, projekt szakmai vezető, Közszolgálat-fejlesztési és Stratégiai Főosztály, Belügyminisztérium

10:40-11:10 A Kormányzati Személyügyi Döntéstámogató Rendszer informatikai felépítése, működésének alapvetései, a csatlakozás műszaki feltételei – Balogh Csaba főtanácsadó, KSZDR munkacsoport-vezető, Közszolgálat-fejlesztési és Stratégiai Főosztály, Belügyminisztérium

11:10-11:50 Közszolgálati személyügyi szakmai tevékenység támogatásának modernizációja: Tartalékállomány Információs Rendszer és Közszolgálati Állásportál megújulása – Kiss Bernadett osztályvezető, Közszolgálat-fejlesztési és Stratégiai Főosztály Személyzetfejlesztési és Szolgáltatási Osztály, Belügyminisztérium

11:50-12:15 A KSZDR-hez és KHR rendszerhez csatlakozás ütemezése, feladatai; zárszó – Kovácsné dr. Szekér Enikő főosztályvezető, Projekt szakmai vezető, Közszolgálat-fejlesztési és Stratégiai Főosztály, Belügyminisztérium